Det har så sandeligt været et travlt år på Blue Water Arena.

Sommeren bød på farvel til den daværende direktør Søren Poulsen såvel som cheftræner Jonas Dal, der blev erstattet af engelske Colin Todd.

Todd blev dog for nyligt fyret og nu finder endnu en fyring sted på den jyske vestkyst. Således skriver Ekstra Bladet, at Esbjerg på et bestyrelsesmøde tirsdag valgte at fyre klubbens direktør, Hans Peter Rasmussen.

Det sker blot efter fire måneder i direktørstolen efter Rasmussen i sommer afløste en anden fyret direktør, førnævnte Søren Poulsen.

Ekstra Bladet noterer, at det blot er anden gang inden for et år, at Hans Peter Rasmussen blivet fyret fra sit job som direktør hos en Superliga-klub. Mellem jul og nytår sidste år blev Rasmussen nemlig fyret fra en lignende rolle hos Randers.